Az előterjesztés 2/B melléklete

Főkert Nonprofit ZRt. részére utólagosan kivetett építmény-, illetve telekadó rendezése

2013. december 31-ig terjedően a Főkert Nonprofit ZRt. tulajdonát képezte a XIX. Szamos köz 5. sz. alatt található, 169171/1 helyrajzi számú ingatlan.  
[bookmark: _GoBack]2010 – 2013. évekre vonatkozóan a XIX. Kerületi Önkormányzat Polgármesteri Hivatal Adóügyi csoportja fenti ingatlan vonatkozásában XII-3127/2010. XII-32151/2011. XII-44657/2012. XII-2881/2013. (fő)számú határozataiban mentesítette a társaságot a telek és építményadó fizetési kötelezettség alól, tekintettel a helyi adókról szóló 1990. évi C. törvény (Ht.)  3. § 2) bekezdésére valamint 52. § 35. pontjára (közszolgáltató szervezetre vonatkozó rendelkezések). 
A Főkert Nonprofit ZRt. adónyilatkozataiban az építmény és telekadó tekintetében nem hivatkozott mentességre, illetve a Társaság nem nyújtott félrevezető tájékoztatást. Meg kell jegyezni, hogy a Társaság tájékoztatása szerint a kerületek többsége mérlegelési jogkörében mentességet biztosít a Főkert Nonprofit ZRt. részére a szóban forgó helyi adónemek alól, ezért a fenti határozatok nem minősültek rendkívülinek a Társaság gyakorlatában.
2015.-ben XIX. kerület Kispesti Önkormányzat adócsoportja saját hatáskörben felülvizsgálta korábbi határozatait, és 2010. – 2013-as évekre vonatkozóan új eljárás keretében XII-20188/2015 ügyirati főszám alatt kiadott határozataiban utólagosan telek- és építményadó fizetési kötelezettséget állapított meg, összesen 1.764.375,-Ft, illetve 175.545.682,-Ft értékben. Határozatának indoklásában kifejtette, hogy a Főkert Zrt-t a hivatkozott években csak az iparűzési adó fizetés vonatkozásában illette meg mentesség, a telek- és építményadó vonatkozásában nem. (Az első fokon hozott határozatok jogszabályi hivatkozásaival szemben a Társaságra nem a közszolgáltató szervezetek szélesebb körű mentessége vonatkozik, hanem a közhasznú szervezetekre vonatkozó szűkebb mentességi kör, tekintettel arra, hogy a Társaság a Ht. törvényben meghatározott „közszolgáltató szervezet” definíció körébe nem sorolható be.) 
2015. novemberében a Főkert Nonprofit ZRt. a XIX. kerületi önkormányzat adóügyi csoportja új eljárásban hozott határozataival szemben fellebbezést nyújtott be Budapest Főváros Kormányhivatalánál. A Főkert Nonprofit ZRt. fellebbezésében hivatkozott egyebek mellett arra, hogy a kerületi önkormányzat adóügyi csoportja új eljárása során új tény, körülmény, adat nem merült fel, amely indokolta volna a korábbi mentesítő határozatok helyett új határozat hozatalát, illetve a határozatot hozó szerv tisztában volt a Társaság adózási körülményeivel, arról teljes körű, valós információkkal rendelkezett, így a tények teljes tudatában  hozhatta meg határozatait.
Budapest Főváros Kormányhivatala fellebbezési jogkörében hozott határozatában (hiv: BPB/007/06404/2015) helybenhagyta az – új eljárásban hozott - elsőfokú határozatokat.
A Főkert Nonprofit ZRt. tájékoztatta az ügyről a Budapesti Városigazgatóság Holding Zrt-t. A Holding megbízta a Mazars adószakértőjét, hogy képviselje a Főkert Nonprofit ZRt -t a jogorvoslati eljárásban. Miután a Holding valamennyi dokumentumot átadott a Mazars-nak, beleértve a határozatokat és adóbevallásokat is, a szakértő arra a következtetésre jutott, hogy az önkormányzat annak idején helytelenül értelmezte a jogszabályt és így a felmentő határozatoknak nem volt jogalapjuk. A Főkert Nonprofit ZRt -t valóban csak az iparűzési adó vonatkozásában illette meg adómenteség.
A Főkert Nonprofit ZRt. saját jogi szakértőivel további vizsgálatokat végeztetett el, és mivel ez az eljárás a 2015. évi mérleg elkészítésének időpontjáig nem fejeződött be, céltartalékot képzett a teljes 177.310.057,-Ft-ra. A mérlegzárást követően a Főkert Nonprofit ZRt. saját jogi szakértői is arra a következtetésre jutottak, hogy nincs értelme további jogorvoslati eljárás megindításának, mivel a jogi helyzet teljesen egyértelmű volt, a fellebbezéssel csak a költségeket növelték volna a nyerés esélye nélkül. Az önkormányzattal annyit sikerült elérni, hogy 12 havi kamatmentes részletfizetési kedvezményt adtak, melynek értelmében a Főkert folyamatosan törleszti is a tartozását.

